許冠傑

許冠傑，英文名Samuel Hui，所以又叫阿Sam，係20世紀70年代香港有名歌手、喜劇演員，有「歌神」之稱。

屋企 
許冠傑響廣東廣州出世，鄉下喺廣東番禺，有兄弟許冠文、許冠武、許冠英。許冠傑細個就成家落咗來香港。佢有兩個仔，許懷欣同許懷谷。

事業 
同另外兩位致力電影事業嘅兄弟許冠文、許冠英唔同，許冠傑專注唱歌。響聖芳濟書院、英華書院同香港大學社會學畢業，許冠傑早年係蓮花樂隊主音歌手，樂隊其他成員有張浚英、蘇雄、李松江同周華年。樂隊被迫解散之後，開始獨立發展，1972年同埋許冠文喺香港無線電視《雙星報喜》節目裏面，以一曲《鐵塔凌雲》，成為香港粵語流行曲嘅『開山祖師』。

許冠傑部份嘅歌改編西方流行音樂，亦有唔少係原創。1970年代至80年代初嘅作品，好多都係同黎彼得合作填詞，內容主要反映香港市民日常生活以及嗰陣嘅社會現狀，諷刺時弊；歌詞多數用廣東話填寫，唱起嚟非常之順口，加上喺嗰陣建濟起飛，唱出唔少升斗市民嘅日常瑣事同埋心事，所以廣泛流傳，好似《半斤八兩》、《賣身契》、《鬼馬大家樂》等等。佢嘅歌詞同旋律樂觀積極，至今仍然為人所津津樂道。

1980年代中期，許冠傑由寶麗金唱片公司轉到康藝成音唱片公司，正值嗰陣香港嘅「偶像派」開始崛起，而70年代嘅「早期實力派歌手」，因為年紀較大，同埋香港流行樂壇整體嘅氣候、價值觀嘅改變，所以開始失去年青人市場。許冠傑喺形象上，作出咗新嘗試，並加入80年代嘅搖滾元素，脫離咗寶麗金時代嘅「鬼馬形象」，但有人形容佢呢次嘅改變唔討好。

許冠傑亦參演過電影，好似佢同許冠文合作嘅《鬼馬雙星》、《天才與白痴》、 《半斤八両》、《賣身契》、《摩登保鏢》。1982年許氏兄弟拆擋。許冠傑之後参演紅到極嘅《最佳拍檔》系列。

許冠傑1992年初宣佈退休，其間亦有客串喺私人場合、舞台劇《仲夏夜狂想曲》同埋電影《大贏家》中表演，嗰陣亦有傳佢復出，之後證實係謠言。2003年，香港有幾個大明星過身，又爆發SARS，許冠傑於是喺2004年初復出，寫咗《04祝福你》喺3月播出，幫香港人打氣，為復出打開序幕；復出後喺香港紅館舉行48場「繼續微笑」演唱會，之後喺內地多個城市巡迴演唱，2005年尾至2006年1月喺美加多個城市巡迴演出。

2020年4月，許冠傑久休復出，喺尖沙咀舉辦免費直播音樂會，為受新冠肺炎疫情影響嘅通利前員工同埋港人打氣。

評價

許冠傑喺香港樂壇地位崇高，得到好多人嘅尊重同認同，包括王菲、古巨基、李克勤、杜麗莎、林志美、冼靖峰、周慧敏、姜濤、徐小鳳、容祖兒、陳奕迅、張國榮、郭富城、張學友、梅艷芳、黃凱芹、詹天文、葉蒨文、甄妮、黎明、劉德華、盧冠廷、盧瀚霆、鍾柔美、鍾鎮濤、關淑怡、譚詠麟等等。張學友更承認許冠傑係唯一嘅歌神。

唱片

廣東專輯 
1974年 鬼馬雙星
1975年 天才與白痴
1976年 半斤八両
1978年 財神到
1978年 賣身契
1979年 79夏日之歌集
1980年 念奴嬌
1981年 摩登保鑣
1982年 最佳拍檔
1983年 最佳拍檔大顯神通
1983年 新的開始
1984年 最喜歡你
1985年 最緊要好玩
1986年 熱力之冠
1986年 宇宙無限 (EP)
1987年 潮流興夾Band
1987年 許冠傑新曲與精選
1988年 Sam and Friends
1989年 許冠傑89歌集
1990年 香港情懷90
1990年 90電影金曲精選
2004年 歌神與您繼續微笑(04)
2007年 人生多麽好

英文專輯 
1971年 Time of the Season
1974年 Morning After
1975年 Interlude
1977年 Came Travelling

電影 
1973年 《馬路小英雄》
1973年 《龍虎金剛》
1974年 《小英雄大鬧唐人街》
1974年 《綽頭狀元》
1974年 《鬼馬雙星》
1975年 《天才與白痴》 
1976年 《半斤八兩》
1977年 《發錢寒》
1978年 《賣身契》 
1981年 《摩登保鑣》
1982年 《最佳拍檔》〔飾-kingkong〕
1983年 《最佳拍檔大顯神通》〔飾-kingkong〕 
1984年 《最佳拍檔之女皇密令》〔飾-kingkong〕
1984年 《全家福》
1985年 《打工皇帝》〔飾-阿忍〕 
1986年 《最佳拍檔千里救差婆》〔飾-kingkong〕
1987年 《衛斯理傳奇》〔飾-衛斯理〕
1988年 《雞同鴨講》〔客串-自己〕
1989年 《新最佳拍檔》〔飾-kingkong/周為發〕 
1990年 《紅場飛龍》〔飾-姚龍〕
1990年 《新半斤八兩》〔飾-海標〕 
1990年 《笑傲江湖》〔飾-令狐沖〕
1993年 《花田囍事》〔飾-周通〕
1993年 《水滸笑傳》〔飾-武松〕
2000年 《大贏家》
2021年 《許冠傑半世紀》

粵語流行曲

許冠傑國際歌影迷會
許冠傑珍藏網
許冠傑知音網裏尋
許冠傑網站
夜半輕私語

香港男歌手
香港男演員
香港唱作人
祖籍番禺
香港大學舊生
英華書院舊生
冠傑
香港結他手